****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

 **L Ē M U M S**

Daugavpilī

2021.gada 16.decembrī **Nr.802**

 (prot. Nr.47, 2.§)

**Par nekustamā īpašuma, Raiņa ielā 30, Daugavpilī, daļas**

**nodošanu bezatlīdzības lietošanā biedrībai “Harmonia”**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1punktu, trešo daļu, trešo prim daļu, piekto daļu un sesto daļu, izskatot biedrības „Daugavpils vingrošanas skola „Harmonia”” 17.11.2021. iesniegumu, ņemot vērā Valsts ieņēmumu dienesta 30.12.2015. lēmumu Nr.30.6-8.5/16210, ar kuru biedrībai „Daugavpils vingrošanas skola „Harmonia”” piešķirts sabiedriskā labuma organizācijas statuss, Daugavpils domes Izglītības un kultūras jautājumu komitejas 2021.gada 9.decembra atzinumu, Finanšu komitejas 2021.gada 9.decembra atzinumu, atklāti balsojot: PAR – 13 (P.Dzalbe, A.Elksniņš, A.Gržibovskis, L.Jankovska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj**:

1. Nodot bezatlīdzības lietošanā atbilstoši saskaņotam lietošanas grafikam sabiedriskā labuma organizācijai - biedrībai „Daugavpils vingrošanas skola „Harmonia”” (reģistrācijas Nr.40008213043, juridiskā adrese: Rēzeknes iela 1-46, Daugavpils), turpmāk – Biedrība, Daugavpils pilsētas pašvaldībai piederošā nekustamā īpašuma, kadastra numurs 0500 001 7805, Daugavpils 3.vidusskolas ēkas ar kadastra apzīmējumu 0500 001 7805 003, Raiņa ielā 30, Daugavpilī, daļu – telpas otrajā stāvā ar kopējo platību 629,7 m2, t.i. sporta zāle Nr.6, 583 m2 (telpu grupas kadastra apzīmējums Nr.0500 001 7805 003 002); ģērbtuve Nr.1 12,2 m2, palīgtelpa Nr.3 12,3 m2,palīgtelpa Nr.4 22,2 m2 (telpu grupas kadastra apzīmējums Nr.0500 001 7805 003 003) un ēkai piesaistītā zemesgabala, kadastra apzīmējums 0500 001 7805, 12225 m2 platībā, Raiņa ielā 30, Daugavpilī, 6297/53572 domājamās daļas, turpmāk – Īpašums.

1. Ēkas ar kadastra apzīmējumu 0500 001 7805 003 bilances vērtība uz 30.11.2021. ir 952571,15 EUR (deviņi simti piecdesmit divi tūkstoši pieci simti septiņdesmit viens euro un 15 centi). Zemesgabala ar kadastra apzīmējumu 0500 001 7805 bilances vērtība uz 30.11.2020. ir 147867,00 EUR (viens simts četrdesmit septiņi tūkstoši astoņi simti sešdesmit septiņi euro un 00 centi).
2. Īpašums tiek nodots bezatlīdzības lietošanā uz laiku līdz 2022.gada 31.decembrim, bet ne ilgāk kā uz laiku, kamēr Biedrībai ir sabiedriskā labuma organizācijas statuss.
3. Īpašuma bezatlīdzības lietošanas mērķis – nodrošināt Biedrības organizētās estētiskās vingrošanas un mākslas vingrošanas nodarbības.
4. Nododamā Īpašuma stāvoklis ir apmierinošs.

6. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim un lietot Īpašumu tādējādi, lai nepasliktinātu tā stāvokli, nodrošinātu Īpašuma uzturēšanu un segtu ar to saistītos izdevumus.

7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ Daugavpils 3.vidusskolai šādos gadījumos:

* 1. pēc lēmuma 3.punktā norādītā termiņa notecējuma;
	2. ja Īpašuma bezatlīdzības lietošanas līgums tiek lauzts pirms lēmuma 3.punktā norādītā termiņa;
	3. Īpašums tiek izmantots pretēji nodošanas bezatlīdzības lietošanā mērķim;
	4. Biedrībai ir anulēts sabiedriskā labuma organizācijas statuss.
1. Uzdot Daugavpils 3.vidusskolai sagatavot un noslēgt ar Biedrību līgumu par Īpašuma nodošanu bezatlīdzības lietošanā paredzot Biedrībai pienākumu segt visus ar bezatlīdzības lietošanā nodotā Īpašuma uzturēšanu saistītos izdevumus (elektroenerģija, apkure, ūdens, kanalizācija u.c.).
2. Lēmums stājas spēkā ar 2022.gada 1.janvāri.

Domes priekšsēdētājs *(personiskais paraksts)* A.Elksniņš